Zik di tmeti taqbaylit tella tira s iskilen n taɛrabt, s wacu ttaḥfaḍen leqran, d wagi i dtawil kan isɛan di lweqt-nni. Deg ttenaṣfa n lqern wis 19 yella-d unekcum n ugdud aṛumi ɣer tmurt-nneɣ, xas akken yewwi-d lemaḍera i tmurt, maca yegla-d daɣen s wayen i ynefɛen, seg tallit-nni i tenǧer tsekla abrid ɣer tira. Akken i d-yenna CHAKER, S. : « Nurja armi d talit n unekcum arumi, anda i yebda uɣerbaz n yedles Arumi, iwaken ad is lall tasekla tirawit s tutlayt taqbaylit.» (CHAKER, 1992, 17)